સૌરાષ્ટ્રમાં ચોમાસું નજીક આવતાની સાથેજ દરેક જિલ્લાના ડિઝાસ્ટર મેનેજમેન્ટ સેલ કોઇપણ આપાતકાલીન સ્થિતીને પહોંચી વળવા માટે ખડેપગે રહેતા હોય છે.તો બીજી બાજું ફલ્ડ સેલ પણ પહેલી જૂનથી 24 કલાક કંટ્રોલરૂમ કાર્યરત રાખે છે અને સતત વરસાદ અને ડેમમાં પાણીની આવક પર નજર રાખતા હોય છે,જ્યારે રાજકોટ કલેક્ટર દ્વારા પણ કોઇ પણ સ્થિતીને પહોંચી વડવા માટે ફલ્ડ સેલ અને ડિઝાસ્ટર મેનેજમેન્ટના તમામ અધિકારીઓ અને જવાનોનેની તમામ રજાઓ રદ કરીને સતત ફરજ પર હાજર રહેવાનો આદેશ પણ કરી દેવામાં આવ્યા છે. આ સાથે રાજકોટમાં સૌપ્રથમવાર જામનગરથી આર્મી પ્રિડિપ્લોઇટ કરવામાં આવી છે.